Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 37 år. Er oppvokst i Sandnes og bosatt her.

Hun har en ledende stilling i Sandnes sentrum en interesseorganisasjon for sentrumsutvikling.

Faglig bakgrunn: Markedsføring og ledelse

Arbeidserfaring: Journalist i lokalradio, senterleder M44, Bryne, Sandnes sentrum.

1. **Kan du beskrive din tilnærming til begrepene risiko og sårbarhet?**

Det er veldig viktig først og fremst. Oppfatter det som vi er spesielt sårbare i sentrum under arrangementer. Tenker ikke at risiko er høy for at noen vil med hensikt kjøre på noen i f. eks Langgata. Men det er sårbart og lite reguleringer i sentrum som kan forhindre dette.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, tenker spesielt på «byfesten» som vi er medarrangør i, her deltar vi inn en risikoanalyse sammen med kulturavdelingen, Sandnes kommune i forkant av arrangementet. Her ser vi på skilting, regulering av trafikk og uforutsette hendelser.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det er en viss usikkerhet som man ikke kan forutse. Man må være forberedt på at det verste også kan skje i Sandnes sentrum. Men det betyr ikke at det er sannsynlig at det skjer. Et konkret eksempel er Langgata hvor kommunen har etablert hydrauliske pullerter som skal hindre trafikk. De står nede til enhver tid, hvorfor gjør de det? Det er mange gående også barnehager på tur i denne gaten. Jeg synes de burde brukes mer aktivt.

1. **Er helhetlig risiko- og sårbarhetsanalyse viktige for kommunale rapporter?**

Ja, det har absolutt mye å si. Det er jo kommunen som styrer denne byen. Jeg forventer at det er det i en så stor by som Sandnes. Tenker da på alt som kan skje med økonomi, flom og villede hendelser.

1. **Har du et forhold til risikostyring og dette begrepet?**

Egentlig kun i forhold til økonomi sammenheng. Det har jeg brukt i flere sammenhenger.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Jeg tenker på PST som første instans. Men fra min tid som senterleder var det stort søkelys på brann og evakuering. Ser at både nødetatene og vektere har spiller en stor rolle i forhold til håndteringen i den akutte fasen.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Jeg er kjent med brannforskriften. Men ikke konkret inn mot kommunale lover og forskrifter som er gjeldene for samfunnsikkerhetsarbeidet.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Jeg ser at det er på agendaen og at det jobbes med. Men jeg synes ikke at det er synlig nok, at dere er en pådriver for dette emnet.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Er ikke det noe sterkt og sikkert? Et robust samfunn er for meg et samfunn som kan håndtere ulike vanskelige hendelser, for så å reise seg igjen.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Det er jeg ikke sikker på.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Her vil jeg nevne klimatilpassning i sentrum, med tanke på at sentrum er nær strandlinjen/indre Vågen. Synes nok at Ruten slik det fremstå i dag ikke er tilstrekkelig åpen og oversiktlig. Det gir rom for kriminalitet. I handelsnæringen opplever vi en del smånasking. Varer kan ikke stå utenfor butikken som utstilling, da forsvinner de. Ser at det en del åpenlys omsetning av rusmidler/stoffer i sentrum. Sentrum er sårbart for slike aktiviteter, vektere og politi kunne vært mer synlig i sentrum. Jeg ser faren for økt ungdomskriminalitet som høyst reell.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg synes kommunen er flinke til å tilrettelegge for private utbyggere. Etter min oppfatning er vektingene 60/40 i favør av det offentlige.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Jeg vil trekke frem satsingen på Langgata, og forlengelsen av den mot gamletorget for å gjenskape dette. Sidegatene til Langgata skal også tilrettelegges som gågater. Planene som legges for Nye Ruten er veldig positive også satsingen på kontorarbeidsplasser i sentrum den siste tiden er bra for byutviklingen.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Jeg oppfatter det som at det er noe kommunen er opptatt av, men det er synsing fra min side.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tenker over at dette med fare for polarisering eller gettodanning ved at innbyggere med minoritetsbakgrunn ikke får en tilstrekkelig integrering. Slik jeg ser det er det viktig å blande innbyggere i boligområder, barnehager og skoler for å forebygge dette. Vil også nevne klimatilpassning, ungdomskriminalitet, gode og trygge barnehager, skoler og boligområder er viktig for at byen skal utvikle seg i riktig retning.